জাতীয় পার্টির (এ) চেয়ারম্যান এইচএম এরশাদ শনিবার সন্ধ্যায় রংপুর মহানগরীর পল্লীনিবাস বাসভবনে নেতা-কর্মী ও সাংবাদিক-দের সঙ্গে মতবিনিময়কালে বলেন, আমি এখন মহাজোটে নেই। আগামী জাতীয় সংসদ নির্বাচনে কার সঙ্গে জোট করবো তা সময়ই বলে দেবে। তবে তিনি সমমনা রাজনৈতিক দল নিয়ে জোট করে নির্বাচনে অংশ নেয়ার ইঙ্গিত দিয়ে বলেন, সকল দল নির্বাচনে অংশ নিলে জাতীয় পার্টি (এ) অংশ নিবে। না হলে আমরা কোন অবস্থায় নির্বাচনে অংশ নেব না। তিনি বলেন, দেশের বর্তমান রাজনৈতিক সংকট থেকে উত্তরণের জন্য ভোটের আনুপাতিক হারে সংসদীয় আসন বণ্টনের বিকল্প নেই।